CELEX: 22008D0039
Language: hu
Date: 2008-03-14 00:00:00
Title: Az EGT Vegyes Bizottság 39/2008 határozata ( 2008. március 14. ) az EGT-megállapodás 31. jegyzőkönyvének a négy alapszabadságon kívül eső különleges területeken folytatott együttműködésre vonatkozó módosításáról

10.7.2008   
            
            
               HU
            
            
               Az Európai Unió Hivatalos Lapja
            
            
               L 182/42
            
         
      AZ EGT VEGYES BIZOTTSÁG
   
   39/2008 határozata
   (2008. március 14.)
   az EGT-megállapodás 31. jegyzőkönyvének a négy alapszabadságon kívül eső különleges területeken folytatott együttműködésre vonatkozó módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2007. július 27-i 96/2007 EGT vegyes bizottsági határozat (1) módosította.
            
         
               (2)
            
            
               Helyénvaló kiterjeszteni a megállapodás szerződő felei közötti együttműködést a közösségi Polgári Védelmi Mechanizmus kialakításáról szóló, 2007. november 8-i 2007/779/EK, Euratom tanácsi határozatra (2) (átdolgozás).
            
         
               (3)
            
            
               A 2007/779/EK, Euratom határozat hatályon kívül helyezi a megállapodásba foglalt 2001/792/EK, Euratom tanácsi határozatot (3), amely ebből következően a megállapodást illetően hatályát veszti.
            
         
               (4)
            
            
               Ezért a megállapodás 31. jegyzőkönyvét módosítani kell annak érdekében, hogy e kibővített együttműködés 2008. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 10. cikke (8) bekezdésének b) albekezdése helyébe a következő szöveg lép:
   „A 2008. január 1-jével hatályba lépő közösségi jogi aktusok:
   
               —
            
            
               
                  32007 D 0779: a Tanács 2007. november 8-i 2007/779/EK, Euratom határozata a közösségi Polgári Védelmi Mechanizmus kialakításáról (átdolgozás) (HL L 314., 2007.12.1., 9. o.)”
            
         2. cikk
   Ez a határozat a megállapodás 103. cikke (1) bekezdésében említettek szerinti utolsó bejelentésnek az EGT Vegyes Bizottsághoz történő beérkezését követő napon lép hatályba (4).
   Ezt a rendeletet 2008. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. március 14-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 47., 2008.2.21., 1. o.
   
   
      (2)  HL L 314., 2007.12.1., 9. o.
   
   
      (3)  HL L 297., 2001.11.15., 7. o.
   
   
      (4)  Alkotmányos követelmények fennállását nem jelezték.